Lēmuma projekts

2023.gada \_\_.\_\_\_\_\_\_\_ **Nr.\_\_\_**

(prot.Nr.\_\_, \_\_\_.§)

**Par grozījumiem Daugavpils pilsētas domes 2020.gada 27.februāra lēmumā Nr.93 „Par atbalstu projektam “Inovāciju centra izveidošana Daugavpilī””**

Pamatojoties uz Pašvaldību likuma 10.panta pirmās daļas 21.punktu, likuma „Par pašvaldību budžetiem” 28.pantu, Ministru kabineta 2019.gada 19.novembra noteikumiem Nr.537 „Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Inovācijas centri" īstenošanas noteikumi”, 2020. gada 13. augusta līgumu, kas noslēgts starp Daugavpils valstspilsētas pašvaldību un Valsts izglītības attīstības aģentūra, par Eiropas Ekonomikas zonas finanšu instrumenta un Norvēģijas finanšu instrumenta 2014. - 2021. gada perioda programmas “Pētniecība un izglītība” aktivitātes “Inovācijas centri” iepriekš noteiktā projekta “Inovāciju centra izveidošana Daugavpilī” īstenošanu,

ņemot vērā Ministru kabineta 2020.gada 17.decembra noteikumu Nr.817 „Grozījumi Ministru kabineta 2019.gada 19.novembra noteikumos Nr.537 „Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programmas „Pētniecība un izglītība” aktivitātes „Inovāciju centri” īstenošanas noteikumi”” anotācijā noteikto, ka projektā gūtie ieņēmumi un to izlietojums ir jāuzskaita atsevišķi,

ņemot vērā, ka Daugavpils pilsētas Izglītības pārvaldes padotībā ir Daugavpils valstspilsētas pašvaldības dibinātā izglītības iestāde Daugavpils pilsētas Bērnu un jauniešu centrs “Jaunība”, kas īsteno interešu izglītības un jaunatnes neformālās izglītības programmas Daugavpils Inovāciju centrā, Vienības ielā 30, Daugavpilī, atbilstoši Daugavpils pilsētas Bērnu un jauniešu centra “Jaunība” nolikumam, kas apstiprināts ar Daugavpils pilsētas domes 2021.gada 16.decembra lēmumu Nr.808,

ievērojot Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_ sēdes atzinumu un Finanšu komitejas 2023.gada \_\_.\_\_\_\_\_\_ sēdes atzinumu, **Daugavpils valstspilsētas pašvaldības dome nolemj:**

Veikt šādus grozījumus Daugavpils pilsētas domes 2020.gada 27.februāra lēmumā Nr.93 „Par atbalstu projektam “Inovāciju centra izveidošana Daugavpilī”” (turpmāk – lēmums):

1. izteikt lēmuma 4.punktu šādā redakcijā:

„4. Kontroli par lēmuma izpildi uzdot Daugavpils valstspilsētas pašvaldības domes priekšsēdētāja vietniekam V.Kononovam.”

1. papildināt lēmumu ar 5.punktu šādā redakcijā:

„5. Uzdot Daugavpils pilsētas Izglītības pārvaldei projekta ieviešanas laikā un piecu gadu laikā pēc projekta noslēguma pārskata apstiprināšanas nodrošināt Daugavpils Inovāciju centra saimnieciskās darbības nodalītu ieņēmumu un izdevumu uzskaiti.”

Daugavpils valstspilsētas pašvaldības domes priekšsēdētājs A.Elksniņš